Roman Jaremtšuk

Roman Olegovõtš Jaremtšuk (ukraina keeles Роман Олегович Яремчук; sündinud 27. novembril 1995 Lvivis) on Ukraina jalgpallur, kes mängib ründajana Hispaania kõrgliigaklubis Valencia ja Ukraina jalgpallikoondises.

2007. aastal liitus ta Kiievi Dinamo noortesüsteemiga. Ukraina kõrgliigas debüteeris ta hooajal 2016–17 FK Oleksandrijas, kus ta mängis Dinamost laenul.

2017. aasta augustis sõlmis ta nelja-aastase lepingu Belgia kõrgliiga klubiga Gent. Debüüthooajal lõi ta Belgia kõrgliigas üheksa väravat. Hooajal 2020–21 lõi ta Belgia kõrgliigas 20 väravat.

2021. aasta juulis sõlmis ta viieaastase lepingu Portugali kõrgliigaklubiga Lissaboni Benfica.https://www.transfermarkt.com/roman-yaremchuk/profil/spieler/221958 (vaadatud 18.8.2021) Hooajal 2021/22 lõi Jaremtšuk Portugali kõrgliigas kuus väravat, lisaks lõi ta kolm väravat UEFA Meistrite Liigas. Benficaga tuli ta sel hooajal Portugali meistriks.

2022. aasta augustis naasis Belgia kõrgliigasse, kui sõlmis nelja-aastase lepingu Club Brugge. 2023. aastal läks ta laenule Valenciasse.

Ukraina jalgpallikoondises debüteeris Jaremtšuk 6. septembril 2018 UEFA Rahvuste Liiga mängus Tšehhi vastu. Koondisekarjääri esimese värava lõi ta 7. juunil 2019 EM-i valikmängus Serbia vastu.https://www.transfermarkt.com/roman-yaremchuk/nationalmannschaft/spieler/221958/verein_id/3699 (vaadatud 17.6.2021) 2021. aasta Euroopa meistrivõistluste esimeses alagrupimängus 13. juunil lõi ta värava Hollandi vastu ja teises alagrupimängus 17. juunil värava Põhja-Makedoonia vastu.

 Viited 

Kategooria:Ukraina jalgpallurid
Kategooria:Kiievi Dinamo mängijad
Kategooria:Lissaboni Benfica jalgpallurid
Kategooria:Club Brugge KV mängijad
Kategooria:Valencia CF mängijad
Kategooria:Primeira Liga mängijad
Kategooria:La Liga mängijad
Kategooria:Sündinud 1995